text: Line Vedel: Nu er det slut
  19 november 2015 kl. 20.59
  Den professionelle golfspiller Line Vedel fra Haderslev stopper karrieren øjeblikkelig på grund af alvorlige rygproblemer.
  
  Efter fem år som professionel golfspiller – de seneste to år på verdens mest prestigefyldte tour LPGA – stopper Line Vedel karrieren.
  Hun har i lang tid døjet med sin ryg, og nu har en MR-scanning vist slid og flere diskusprolapser. Derfor stopper hun.
  Fakta:
  Line Vedel nåede op på verdensranglistens 64. plads og havde i 2014 tre top-5 placeringer på den amerikanske LPGA Tour. Hun vandt i 2012 Europa Tour-turneringen Allianz Ladies Slovak Open i Slovakiet og vandt sølv ved EM for amatører i 2010 i Tjekkiet.
  
  